open-index/open-wikipedia-markdown huggingface dataset:
ตอร์ซาดเดอปวงต์

**ตอร์ซาดเดอปวงต์** () หรือ **ตอร์ซาด** () คือภาวะหัวใจเต้นผิดจังหวะชนิดร้ายแรงอย่างหนึ่ง เป็นภาวะหัวใจห้องล่างเต้นเร็วซึ่งมีลักษณะเฉพาะเห็นได้จากการตรวจคลื่นไฟฟ้าหัวใจ คำนี้เป็นภาษาฝรั่งเศสแปลว่าการหมุนของจุด (twisting of the points) บรรยายไว้ครั้งแรกเมื่อ ค.ศ. 1966 โดยฟร็องซัว เดแซร์แตน (François Dessertenne) 
## อ้างอิง

## แหล่งข้อมูลอื่น

หมวดหมู่:หัวใจเต้นผิดจังหวะ
กลุ่มภาษากูกี-ชีน

**กลุ่มภาษากูกี-ชีน** (Kuki-Chin languages) หรือ **กลุ่มภาษากูกิช** (Kukish languages) เป็นสาขาย่อยของกลุ่มภาษาทิเบต-พม่า ใช้พูดทางตะวันออกเฉียงเหนือของอินเดีย พม่าตะวันตก และบังกลาเทศตะวันออก ผู้พูดภาษาในกลุ่มนี้ในภาษาอัสสัมเรียกว่าชาวกูกี ในภาษาพม่าเรียกว่าชาวชีน และบางส่วนเรียกตนเองว่าชาวนาคา ในขณะที่ชาวมีโซแยกเป็นอีกกลุ่มต่างหาก ภาษาของพวกเขาคือภาษามีโซ มีการศึกษาถึงระดับมหาวิทยาลัยที่มหาวิทยาลัยมิโซรัม

## อ้างอิง

* George van Driem (2001) *Languages of the Himalayas: An Ethnolinguistic Handbook of the Greater Himalayan Region.* Brill, ISBN 978-90-04-12062-4.
* Thurgood, Graham (2003) "A subgrouping of the Sino-Tibetan languages: The interaction between language contact, change, and inheritance." In G. Thurgood and R. LaPolla, eds., The Sino-Tibetan languages, pp 13–14. London: Routledge, ISBN 978-0-7007-1129-1.
* Bradley, David (1997), "Tibeto-Burman languages and classification", in *Tibeto-Burman languages of the Himalayas*, Papers in South East Asian linguistics **14**, Canberra: Pacific Linguistics, pp 1–71, ISBN 978-0-85883-456-9.
ชีน
ชีน
ชีน
พื้นที่ปกครองตนเองโกก้าง

**พื้นที่ปกครองตนเองโกก้าง** (, ) จัดตั้งขึ้นตามรัฐธรรมนูญ พ.ศ. 2551 ประกอบด้วยเมืองโกก้างและเมืองเล่าไก่ในรัฐฉาน ชื่ออย่างเป็นทางการได้ประกาศเมื่อ 20 สิงหาคม พ.ศ. 2553
เป็นเขตปกครองตนเองของจีนโกก้าง

## อ้างอิง

หมวดหมู่:หน่วยการบริหารในรัฐฉาน
หมวดหมู่:เขตปกครองตนเองในประเทศพม่า
พื้นที่ปกครองตนเองปะหล่อง

**พื้นที่ปกครองตนเองปะหล่อง** (, ) เป็นเขตปกครองตนเองในประเทศพม่า ประกอบด้วยเมืองน้ำสั่นและเมืองม่านต้งในรัฐฉาน จัดตั้งขึ้นตามรัฐธรรมนูญ พ.ศ. 2551 ชื่อที่เป็นทางการได้ประกาศเมื่อ 20 สิงหาคม 2553 เป็นเขตที่ชาวปะหล่องได้ปกครองตนเอง เมืองหลักคือเมืองน้ำสั่น

## อ้างอิง

หมวดหมู่:หน่วยการบริหารในรัฐฉาน
หมวดหมู่:เขตปกครองตนเองในประเทศพม่า
พื้นที่ปกครองตนเองดะนุ

**พื้นที่ปกครองตนเองดะนุ** (, ) จัดตั้งตามรัฐธรรมนูญ พ.ศ. 2551 ประกอบด้วยเมือง 2 เมืองในรัฐฉานคือเมืองยหว่าหง่านและเมืองป๊างตะร่า ชื่ออย่างเป็นทางการประกาศเมื่อ 20 สิงหาคม 2553 เป็นเขตปกครองตนเองของชาวดะนุ

## อ้างอิง

หมวดหมู่:หน่วยการบริหารในรัฐฉาน
หมวดหมู่:เขตปกครองตนเองในประเทศพม่า
พื้นที่ปกครองตนเองนาคา

**พื้นที่ปกครองตนเองนาคา** (, ) จัดตั้งตามรัฐธรรมนูญ พ.ศ. 2551 เป็นเขตปกครองตนเองที่ประกอบด้วยเมือง 3 เมือง คือ เมืองเลชี่ เมืองละแฮ และเมืองน่านยู่น ในอดีตเป็นส่วนหนึ่งของจังหวัดคำตี่ ภาคซะไกง์ ชื่ออย่างเป็นทางการประกาศเมื่อ  20 สิงหาคม 2553  เป็นเขตที่ปกครองตนเองโดยชาวนาคา

## อ้างอิง

หมวดหมู่:เขตปกครองตนเองในประเทศพม่า
เรือลาดตระเวนประจัญบานชั้นคิรอฟ

**เรือลาดตระเวนประจัญบานชั้นคิรอฟ** สังกัดกองทัพเรือรัสเซีย ปัจจุบันเป็นเรือรบผิวน้ำพลังงานนิวเคลียร์ที่ใหญ่ที่สุดในโลก (ไม่นับรวมเรือบรรทุกเครื่องบิน เรือดำน้ำ และเรือช่วยรบ) ในรัสเซียรู้จักในชื่อว่า **โครงการ 1144 ออร์แลน** แรกเริ่มออกแบบให้เป็นเรือลาดตระเวนติดอาวุธนำวิถีของสหภาพโซเวียต

เรือชั้นคิรอฟมีขนาดใหญ่รองจากเรือบรรทุกเครื่องบินเพียงเท่านั้น โดยมีขนาดใกล้เคียงกับเรือประจัญบานในสมัยสงครามโลกครั้งที่ 1 จากการประจำการของเรือชั้นคิรอฟ ทำให้สหรัฐอเมริกาจำเป็นต้องนำเรือประจัญบานชั้นไอโอวาเข้าประจำการอีกครั้งในช่วงต้นทศวรรษที่ 1980

## เรือในชั้นคิรอฟ

## อ้างอิง

## แหล่งข้อมูลอื่น

* Globalsecurity.org หน้า เรือชั้น ''คิรอฟ' 
* รูปภาพจาก Mark Meredith 
*  สารานุกรมเรือ 
*  เรือลาดตระเวนประจัญบานชั้นคิรอฟ - รายชื่อทั้งหมด


หมวดหมู่:ชั้นเรือลาดตระเวนประจัญบาน
ค
ค
ค
หมวดหมู่:เรือในสังกัดกองทัพเรือรัสเซีย
หมวดหมู่:เรือในสังกัดกองทัพเรือโซเวียต
คณะวิทยาการจัดการและเทคโนโลยีสารสนเทศ มหาวิทยาลัยนครพนม

**คณะวิทยาการจัดการและเทคโนโลยีสารสนเทศ มหาวิทยาลัยนครพนม** เป็นคณะ ของมหาวิทยาลัยนครพนม ตั้งอยู่ที่ 167/2 ม.8 บ.เนินสะอาด ต.นาราชควาย อ.เมือง จ.นครพนม 48000 มีนโยบายมุ่งเน้นให้เป็นสถาบันการศึกษาชั้นนำด้านบริหารธุรกิจ เทคโนโลยีสารสนเทศและการสื่อสาร เป็นที่ยอมรับในภาคตะวันออกเฉียงเหนือ ระดับชาติ และอนุภาคลุ่มน้ำโขง ซึ่งสิ่งสำคัญ คือ การผลิตบัณฑิตที่ดีและเก่ง เป็นที่ต้องการของสังคม ชุมชน และระดับประเทศต่อไป

## ประวัติ

**"คณะวิทยาการจัดการและเทคโนโลยีสารสนเทศ"** จัดตั้งขึ้นตามโครงสร้างของตาม ประกาศกฎกระทรวง จัดตั้งส่วนราชการในมหาวิทยาลัยนครพนม พ.ศ. 2550 เมื่อวันที่ 2 สิงหาคม 2550  โดยจัดการสอนในระดับปริญญา เพื่อตอบสนองยุทธศาสตร์ชาติและผลิตกำลันคนด้านวิทยาการจัดการบริหารธุรกิจ และด้านเทคโนโลยีสารสนเทศและการสื่อสาร

## หลักสูตร

## อ้างอิง

## แหล่งข้อมูลอื่น
* คณะวิทยาการจัดการและเทคโนโลยีสารสนเทศ มหาวิทยาลัยนครพนม

หมวดหมู่:คณะเทคโนโลยีสารสนเทศในประเทศไทย
มหาวิทยาลัยนครพนม
หมวดหมู่:มหาวิทยาลัยนครพนม
ยูสปินมีราวด์ (ไลก์อะเรเคิด)

"**ยูสปินมีราวด์ (ไลก์อะเรเคิด)**" () เป็นเพลงของวงอังกฤษ วงเดทออร์อะไลฟ์  จากอัลบั้ม *[[Youthquake (album)|ยูทเควก]]* เพลงได้ขึ้นอันดับ 1 ในชาร์ตซิงเกิลแห่งสหราชอาณาจักร โดยการผลิตของ สตอกไอท์เคนวอเตอร์แมน (Stock Aitken Waterman) เพลงได้ออกจำหน่ายในเดือน พฤศจิกายน ปี 1984 ได้ติดอันดับ 1 เดือนมีนาคม ปี 1985 อยู่ได้นานกว่าสิบเจ็ดสัปดาห์ และติดอันดับที่ 11 ในสหรัฐอเมริกาในเดือนกันยายนของปีนั้น

มิวสิกวิดีโอนี้กำกับโดย วอห์น อาร์เนลล์ และ แอนเทีย เบนตัน

เสียงประสาน มีรากฐานจากเพลง *[[ไรด์ออฟเดอะวาลคิรีส์]]* ของริชาร์ด วากเนอร์ 

## อ้างอิง

หมวดหมู่:เพลงในปี พ.ศ. 2527
หมวดหมู่:ซิงเกิลในปี พ.ศ. 2528
หมวดหมู่:ซิงเกิลในปี พ.ศ. 2546
หมวดหมู่:ซิงเกิลในปี พ.ศ. 2549
หมวดหมู่:ซิงเกิลในปี พ.ศ. 2527
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
ทามะ (เมือง)

**ทามะ** () เป็นนครในส่วนตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น  มีจำนวนประชากร 148,285 คน 73,167 หลังคาเรือน และมีความหนาแน่นของประชากร 

ทามะเป็นที่ตั้งของสวนสนุกซานริโอพูโรแลนด์ และสถานตากอากาศทามะฮิลล์เป็นสถานที่พักผ่อนหย่อนใจของกองกำลังป้องกันตนเองญี่ปุ่น และกองทัพอากาศสหรัฐอเมริกา

thumb|ศาลาว่าการนครทามะ

## ภูมิศาสตร์
### เทศบาลข้างเคียง
* มหานครโตเกียว
** นครอินางิ
** นครฟูจู
** นครฮาจิโอจิ
** นครมาจิดะ
** นครฮิโนะ
* จังหวัดคานางาวะ
** นครคาวาซากิ

## ประชากร
ตามข้อมูลสำมะโนของญี่ปุ่น ประชากรของนครทามะเพิ่มขึ้นรวดเร็วอย่างมากในช่วงทศวรรษ 1970 และ 1980

## อ้างอิง

## แหล่งข้อมูลอื่น

* เว็บไซต์ทางการของนครทามะ 
* โรงพยาบาลในทามะ 

หมวดหมู่:นครในโตเกียว
ลอรีน

**โลรีน ซีเน็บ โนรา ทาลฮาวี** (; เกิด 16 ตุลาคม ค.ศ. 1983) หรือชื่อในวงการ **ลอรีน** (, ) เป็นนักร้องและโปรดิวเซอร์เพลงป็อปชาวสวีเดน เธอเป็นตัวแทนของสวีเดนในการประกวดเพลงยูโรวิชันปี 2012 ในบากู ประเทศอาเซอร์ไบจาน ด้วยเพลง "ยูโฟเรีย" และอีกครั้งในการประกวดปี 2023 ในลิเวอร์พูล สหราชอาณาจักร ด้วยเพลง "แทดทู" ซึ่งได้ชนะการประกวดทั้งสองครั้ง ทำให้เธอเป็นศิลปินคนที่สองที่ชนะการประกวดยูโรวิชันมากกว่าหนึ่งครั้งตามหลังจอห์นนี โลแกนและเป็นศิลปินหญิงคนแรกที่ทำเช่นนี้ได้ อีกทั้งทำให้สวีเดนครองสถิติชนะการประกวดมากที่สุดรวมเจ็ดครั้ง เท่ากับไอร์แลนด์

ลอรีนสนใจที่จะเป็นนักดนตรี ในปี 2004 เธอจึงได้เข้าร่วมการแข่งขัน *[[ไอดอล 2004 (ประเทศสวีเดน)|ไอดอล]]* และได้รับอันดับที่สี่ หนึ่งปีต่อมาเธอได้ออกซิงเกลแรก "เดอะสเนก" ร่วมกับวงร็อบเอ็นแรซ และได้เข้ามาเป็นพิธีกรในรายการโทรทัศน์ทีวี400 ในขณะที่ทำงานเป็นโปรดิวเซอร์และผู้กำกับรายการเรียลลิตีทีวีของสวีเดนหลายรายการ เธอได้เข้าแข่งขันในเมลูดีเฟ็สติวอเลินปี 2011 ด้วยเพลง "มายฮาร์ทอีสรีฟิวซิงมี" ซึ่งติดท็อป 10 ของประเทศสวีเดน เธอมีเพลงติดท็อป 20 ในประเทศสวีเดนถึง 2 เพลงด้วยกัน ได้แก่ "ครายอิงเอาท์ยัวร์เนม" (ค.ศ. 2012) และ "สเตตเมนต์ส" ซึ่งเข้าแข่งเมลูดีเฟ็สติวอเลินปี 2017

## ชีวิตช่วงต้น
ลอรีนเกิดที่อาเคอร์สเบอร์กา ประเทศสวีเดนในปี ค.ศ. 1983 โดยบิดาและมารดาเป็นผู้อพยพชนเบอร์เบอร์โมร็อกโก ในช่วงแรกของชีวิตเธอและครอบครัวได้ย้ายไปอาศัยที่เว็สเตอรวส ลอรีนได้เติบโตที่นั่นและเรียกเป็นบ้านเกิดของตน เธอใช้เวลาช่วงวัยรุ่นส่วนใหญ่ในกรีตา

## ชีวิตส่วนตัว
ลอรีนเคยคบหาอยู่กับดาเนียล ลินด์สตรอม ผู้ชนะ *[[ไอดอล 2004 (ประเทศสวีเดน)|ไอดอล 2004]]* ระหว่างปี 2004 และ 2006 ทั้งคู่อาศัยร่วมกันในอะพาร์ตเมนต์ที่ตั้งอยู่ในซอเดอร์มาล์ม ลินด์สตรอมอุทิศอัลบั้มแรกหลังการชนะ *ไอดอล* แก่ลอรีน

ในช่วงต้นปี 2017 ลอรีนได้เปิดเผยว่าตนเองรักร่วมสองเพศ ในเดือนมีนาคม ค.ศ. 2021 ลอรีนเปิดเผยว่าเธอมีแฟนหนุ่มแล้ว

## ผลงานเพลง

* ฮีล (ค.ศ. 2012)
* ไรด์ (ค.ศ. 2017)

## ผลงานการแสดง
* เชร็ค 3 (ค.ศ. 2007) เป็น *[[เจ้าหญิงนิทรา]]* (การพากย์ภาษาสวีเดน)
* บาร์บี้ แมรีโพซ่า กับเหล่านางฟ้าผีเสื้อแสนสวย (ค.ศ. 2008) เป็น *วิลลา* (การพากย์ภาษาสวีเดน)
* เดอะสเมิฟส์ (ค.ศ. 2011) เป็น *สเมอร์เฟตต์* (การพากย์ภาษาสวีเดน)
* ไฟร์ซาก้า: ไฟ ฝัน ประชัน เพลง EUROVISION SONG CONTEST (ค.ศ. 2020)
* JJ+E (ค.ศ. 2021)
* โอแวร์อัตลันเตน (ค.ศ. 2022)
* แดรกเรซสเวอริเย (ค.ศ. 2023)

## อ้างอิง

หมวดหมู่:ผู้ชนะการประกวดเพลงยูโรวิชัน
หมวดหมู่:นักร้องสวีเดน
หมวดหมู่:บุคคลจากสต็อกโฮล์ม
หมวดหมู่:ผู้เข้าประกวดการประกวดเพลงยูโรวิชันปี 2012
หมวดหมู่:ผู้เข้าประกวดการประกวดเพลงยูโรวิชันปี 2023
อูอีนูดาการ์ตา

**อูอีนูดาการ์ตา** () หรือสะกดแบบเก่าว่า **อิงนูดาการ์ตา** () หรือเพลงสรรเสริญรัฐธรรมนูญ เป็นเพลงชาติและเพลงสรรเสริญพระบารมีของราชอาณาจักรโปรตุเกส ประกาศใช้อย่างเป็นทางการในเดือนพฤษภาคม พ.ศ. 2377 เรียบเรียงทำนองโดยพระเจ้าเปดรูที่ 4 แห่งโปรตุเกส (จักรพรรดิเปดรูที่ 1 แห่งบราซิล) คำว่า "การ์ตา" ในที่นี้หมายถึงรัฐธรรมนูญที่พระเจ้าเปดรูที่ 4 ลงพระนามประกาศใช้เป็นรัฐธรรมนูญแห่งราชอาณาจักร ในปี พ.ศ. 2454 เพลงดังกล่าวนี้ถูกยกเลิก ภายหลังจากการปฏิวัติที่โค่นสถาบันพระมหากษัตริย์และทำให้โปรตุเกสเป็นสาธารณรัฐและใช้เพลงชาติฉบับใหม่ที่มีชื่อว่า "อาปูร์ตูเกซา"

## บทร้อง

## ดูเพิ่ม
*อาปูร์ตูเกซา

## แหล่งข้อมูลอื่น
* สกอร์คนตรีเพลงอูอีนูดาการ์ตา 
* Download of the music of the ''Hino da Carta'' 

หมวดหมู่:เพลงชาติ
หมวดหมู่:สัญลักษณ์ของประเทศโปรตุเกส
หมวดหมู่:เพลงภาษาโปรตุเกส
หมวดหมู่:วัฒนธรรมโปรตุเกส
บาฮาซา

**บาฮาซา** ตามสำเนียงอินโดนีเซีย หรือ **บาฮาเซอ** ตามสำเนียงมลายูมาตฐาน (bahasa) เป็นคำในภาษามลายูและภาษาอินโดนีเซีย แปลว่า ภาษา เป็นคำที่มีที่มาจากภาษาสันสกฤต भाषा ** หมายถึง ภาษาพูด คำว่าบาฮาซาที่ใช้ในเอเชียตะวันออกเฉียงใต้และเอเชียใต้จะใช้กำกับชื่อภาษาที่ได้รับอิทธิพลจากภาษาบาลีและสันสกฤต โดยใช้คำว่าบาฮาซาหรือภาษา
คำว่า บาฮาซา อาจหมายถึง
* ภาษามลายู (Bahasa Melayu)
* ภาษามาเลเซีย (Bahasa Malaysia)
* ภาษาอินโดนีเซีย (Bahasa Indonesia)
* ภาษาชวา (Basa Jawa)
เป็นต้น
อุดมลักษณ์ เพ็งนรพัฒน์

**อุดมลักษณ์ เพ็งนรพัฒน์** (เกิด 6 มีนาคม พ.ศ. 2508) เป็นนักการเมืองสตรีชาวไทย อดีตสมาชิกสภาผู้แทนราษฎรจังหวัดศรีสะเกษ ภรรยาจาตุรงค์ เพ็งนรพัฒน์ น้องสาวธีระ ไตรสรณกุล

## ประวัติ
อุดมลักษณ์ เกิดเมื่อวันที่ 6 มีนาคม พ.ศ. 2508 ที่อำเภอยางชุมน้อย จังหวัดศรีสะเกษ เป็นบุตรนายฮวด นางจือเฮียง ไตรสรณกุลน้องสาวธีระ ไตรสรณกุล และวิชิต ไตรสรณกุล นายกองค์การบริหารส่วนจังหวัดศรีสะเกษ ด้านครอบครัวสมรสกับจาตุรงค์ เพ็งนรพัฒน์ มีบุตร 2 คน

สำเร็จการศึกษาพยาบาลศาสตรและผดุงครรภ์ชั้นสูง จากวิทยาลัยนครราชสีมา

## การทำงาน
อุดมลักษณ์ ประกอบวิชาชีพพยาบาล และเปิดสถานพยาบาลคลินิกอุดมลักษณ์การพยาบาลและผดุงครรภ์ ต่อมาได้ลงสมัครรับเลือกตั้งสมาชิกสภาผู้แทนราษฎรจังหวัดศรีสะเกษ สังกัดพรรคมัชฌิมาธิปไตย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แทนสามีที่ถูกตัดสิทธิ์ทางการเมือง ต่อมาได้ย้ายมาสังกัดพรรคภูมิใจไทย ซึ่งอุดมลักษณ์ เป็นหนึ่งในผู้ถูกเสนอชื่อให้เข้ารับตำแหน่งรัฐมนตรีช่วยว่าการกระทรวงสาธารณสุขแทนมานิต นพอมรบดี แต่ท้ายที่สุดตำแหน่งดังกล่าวตกเป็นของพรรณสิริ กุลนาถศิริ

อุดมลักษณ์ ได้รับเลือกตั้งเป็น สส. อีกสมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สามารถเอาชนะภูมินทร์ ลีธีระประเสริฐ อดีต สส.หลายสมัย และณรงค์สิทธิ์ เครือรัตน์ อดีตสมาชิกวุฒิสภาจังหวัดศรีสะเกษ จากพรรคเพื่อไทย โดยเป็น สส.เพียงคนเดียวของจังหวัดศรีสะเกษที่ไม่ได้สังกัดพรรคเพื่อไทย

ต่อมาย้ายไปร่วมงานกับพรรคเพื่อไทย อยู่ระยะหนึ่งก่อนจะกลับมาร่วมงานกับพรรคภูมิใจไทยอีกครั้ง ในการเลือกตั้ง พ.ศ. 2566 ได้ลงสมัครรับเลือกตั้งเป็นสมาชิกสภาผู้แทนราษฎร จังหวัดศรีสะเกษ เขต 4 สังกัดภูมิใจไทย แต่ไม่ได้รับการเลือกตั้งแพ้ให้กับภูมินทร์ ลีธีระประเสริฐ

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอยางชุมน้อย
หมวดหมู่:สกุลไตรสรณกุล
หมวดหมู่:คู่สมรสของนักการเมืองไทย
หมวดหมู่:พยาบาลชาวไทย
หมวดหมู่:นักการเมืองจากจังหวัดศรีสะเกษ
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดศรีสะเกษ
หมวดหมู่:นักการเมืองพรรคมัชฌิมาธิปไตย
หมวดหมู่:นักการเมืองพรรคภูมิใจไทย
หมวดหมู่:นักการเมืองพรรคเพื่อไทย
หมวดหมู่:บุคคลจากวิทยาลัยนครราชสีมา
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
โรงพยาบาลสมเด็จพระยุพราช

โรงพยาบาลสมเด็จพระยุพราช (รพร.) เป็นโรงพยาบาลชุมชนประจำอำเภอสังกัดกระทรวงสาธารณสุข (ยกเว้นโรงพยาบาลสมเด็จพระยุพราชสระแก้ว โรงพยาบาลสมเด็จพระยุพราชเดชอุดมและโรงพยาบาลสมเด็จพระยุพราชสว่างแดนดิน ที่เป็นโรงพยาบาลทั่วไป) มีขีดความสามารถระดับปฐมภูมิ (Primary Care) หรือระดับทุติยภูมิ (Secondary Care) ในบางแห่ง มีจำนวนเตียง 30 - 200 เตียง ให้การสนับสนุนโดยมูลนิธิโรงพยาบาลสมเด็จพระยุพราช โดยโครงการก่อสร้างโรงพยาบาลสมเด็จพระยุพราชเริ่มขึ้นในปี พ.ศ. 2520 ในสมัยรัฐบาลศาสตราจาย์ธานินทร์ กรัยวิเชียร เป็นนายกรัฐมนตรี ซึ่งมีดำริที่จะสร้างโรงพยาบาลอำเภอ ขนาด 30 เตียง ในอำเภอท้องถิ่นทุรกันดารในขณะนั้น จำนวน 20 แห่ง ทั่วทุกภาคของประเทศ เพื่อน้อมเกล้าน้อมกระหม่อมถวายเป็นของขวัญแด่พระบาทสมเด็จพระเจ้าอยู่หัว รัชกาลปัจจุบัน(เมื่อครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) เนื่องในโอกาสพระราชพิธีอภิเษกสมรส 3 มกราคม พ.ศ. 2520 ปัจจุบันในประเทศไทยมีโรงพยาบาลสมเด็จพระยุพราช 21 แห่ง ดังนี้

* โรงพยาบาลสมเด็จพระยุพราช เชียงของ อำเภอเชียงของ จังหวัดเชียงราย
* โรงพยาบาลสมเด็จพระยุพราช ตะพานหิน อำเภอตะพานหิน จังหวัดพิจิตร
* โรงพยาบาลสมเด็จพระยุพราช ปัว อำเภอปัว จังหวัดน่าน
* โรงพยาบาลสมเด็จพระยุพราช นครไทย อำเภอนครไทย จังหวัดพิษณุโลก
* โรงพยาบาลสมเด็จพระยุพราช หล่มเก่า อำเภอหล่มเก่า จังหวัดเพชรบูรณ์
* โรงพยาบาลสมเด็จพระยุพราช เด่นชัย อำเภอเด่นชัย จังหวัดแพร่
* โรงพยาบาลสมเด็จพระยุพราช เดชอุดม อำเภอเดชอุดม จังหวัดอุบลราชธานี
* โรงพยาบาลสมเด็จพระยุพราช ท่าบ่อ อำเภอท่าบ่อ จังหวัดหนองคาย
* โรงพยาบาลสมเด็จพระยุพราช กระนวน อำเภอกระนวน จังหวัดขอนแก่น
* โรงพยาบาลสมเด็จพระยุพราช กุฉินารายณ์ อำเภอกุฉินารายณ์ จังหวัดกาฬสินธุ์
* โรงพยาบาลสมเด็จพระยุพราช ธาตุพนม อำเภอธาตุพนม จังหวัดนครพนม
* โรงพยาบาลสมเด็จพระยุพราช สว่างแดนดิน อำเภอสว่างแดนดิน จังหวัดสกลนคร
* โรงพยาบาลสมเด็จพระยุพราช เลิงนกทา อำเภอเลิงนกทา จังหวัดยโสธร
* โรงพยาบาลสมเด็จพระยุพราช ด่านซ้าย อำเภอด่านซ้าย จังหวัดเลย
* โรงพยาบาลสมเด็จพระยุพราช บ้านดุง อำเภอบ้านดุง จังหวัดอุดรธานี
* โรงพยาบาลสมเด็จพระยุพราช สระแก้ว อำเภอเมืองสระแก้ว จังหวัดสระแก้ว
* โรงพยาบาลสมเด็จพระยุพราช จอมบึง อำเภอจอมบึง จังหวัดราชบุรี
* โรงพยาบาลสมเด็จพระยุพราช เวียงสระ อำเภอเวียงสระ จังหวัดสุราษฎร์ธานี
* โรงพยาบาลสมเด็จพระยุพราช ฉวาง อำเภอฉวาง จังหวัดนครศรีธรรมราช
* โรงพยาบาลสมเด็จพระยุพราช สายบุรี อำเภอสายบุรี จังหวัดปัตตานี
* โรงพยาบาลสมเด็จพระยุพราช ยะหา อำเภอยะหา จังหวัดยะลา
ขุนหลวงพระยาไกรสี

**ขุนหลวงพระยาไกรสี** หรือ **ขุนหลวงพระยาไกรสีห์** เป็นบรรดาศักดิ์ของข้าราชการผู้อยู่ในตำแหน่ง "ลูกขุน ณ ศาลหลวง" อาจหมายถึง

* ขุนหลวงพระยาไกรสี (เปล่ง เวภาระ)
* ขุนหลวงพระยาไกรสี (เทียม บุนนาค)
เอารานนาวีอัน

**เอารานนาวีอัน** () เป็นเพลงชาติของสาธารณรัฐไอร์แลนด์ ซึ่งเนื้อร้องดั้งเดิมฉบับภาษาอังกฤษมีชื่อว่า *เพลงของทหาร* () เรียบเรียงทำนองโดย แพทริก เฮียร์นี กับ เพียดาร์ เกียร์นี ในฐานะผู้ประพันธ์บทร้อง โดยได้มีการแปลเป็นภาษาไอร์แลนด์โดยเลียม โอรินน์ บทร้องมีทั้งหมดสามบทและมีบทร้องประสานเสียงร้องคั่นระหว่างบท เพลงคำนับสำหรับประธานาธิบดี บรรเลงในงานพิธีการที่ประธานาธิบดีเข้าร่วมพิธี โดยบรรเลงหกห้องเพลงเฉพาะวรรสุดท้ายของบทประสานเสียง

## ประวัติ
### ต้นกำเนิด

### ประกาศใช้อย่างเป็นทางการ

### ผู้สำเร็จราชการไอร์แลนด์เหนือ

### บทร้องฉบับไอร์แลนด์

## การเรียบเรียง
"เอารานนาวีอัน" จะมีการบรรเลง และ ขับร้องเป็นเพลงมาร์ช ในบางฉบับอาจมีความแตกต่างในการบรรเลง ในส่วนฉบับราชการบรรเลงโดยวงซิมโฟนีออเครสตร้านั้น สถานีวิทยุและโทรทัศน์แห่งชาติไอร์แลนด์ เป็นสัญญาณเปิด และปิดสถานีโทรทัศน์ตั้งแต่ พ.ศ. 2505 ในการแข่งขันโอลิมปิกฤดูร้อน 1996 ในพิธีการมอบเหรียญรางวัลกีฬาว่ายน้ำ โดยมีการบรรเลงเพลงชาติไอร์แลนด์ในทำนองเพลงช้า

## บทร้อง

### บทประสานเสียง
บทประสานเสียงของเพลงชาติมีการบรรเลงในทางสาธารณะที่แสดงข้างล่างนี้ ที่มาจากกระทรวงการต่างประเทศและพาณิชย์ สกอร์เพลงชาติ



### ฉบับพิธีการ
บทร้องดั้งเดิมมีสามบท โดยขับร้องแต่ละบทและตามด้วยบทประสานเสียง ในส่วนเพลงชาติฉบับสังเขปจะร้องเฉพาะบทประสานเสียงเท่านั้น ส่วนบทร้องในงานพิธีการจะร้องฉบับเต็ม ที่แสดงข้างล่างนี้:

## วัฒนธรรมร่วมสมัย
"เอารานนาวีอัน" ปรากฏในละครซิทคอมเรื่องMonty Python sketch Cosmetical Surgery - Raymond Luxury-Yacht

## ดูเพิ่ม

## อ้างอิง
### เชิงอรรถ

### บรรณานุกรม

## แหล่งข้อมูลอื่น

* Text of the National Anthem "Amhrán na bhFiann" published on Department of Taoiseach website
* Streaming audio, lyrics and information about the Irish national anthem
* A Soldier's Song  - The website of Professor F.C. McGrath  of the University of Southern Maine features a collection of Irish songs that includes a vocal version of the complete lyrics.
* Lyrics guitar chords and sheet music with the extra verse written in 1937
; วีดิทัศน์
* "Amhrán na bhFiann" - Irish (Gaeilge) vocal
* "Amhrán na bhFiann" - Irish National Orchestra And Choir
* IRISH NATIONAL ANTHEM 1960's Radió Teilifís Éireann
; แหล่งรวบรวมข้อมูลและไฟล์เสียง
* MIDI file 7.6 KB simple sequence of Amhrán na bhFiann
* MP3 file 1 MB anthem played by the Army Band of Amhrán na bhFiann

หมวดหมู่:เพลงชาติ
หมวดหมู่:สัญลักษณ์ของประเทศไอร์แลนด์
หมวดหมู่:เพลงภาษาไอร์แลนด์
หมวดหมู่:วัฒนธรรมไอร์แลนด์
วัคซีนเอชไอวี

**วัคซีน HIV** ที่สามารถป้องกันผู้ได้รับวัคซีนให้ไม่ติดเชื้อ HIV เป็นเป้าหมายสูงสุดอย่างหนึ่งในการวิจัยที่เกี่ยวข้องกับ AIDS และการติดเชื้อ HIV ปัจจุบันยังไม่มีวัคซีนใดที่รับรองแล้วว่ามีผลป้องกันการติดเชื้อ HIV ที่ทำให้เกิด AIDS การพัฒนาวัคซีนนี้เป็นกลยุทธ์หนึ่งที่กำลังมีการพัฒนาเพื่อลดการระบาดของ AIDS ทั่วโลก พร้อมๆ กับการพัฒนาการรักษาอื่นๆ เพื่อการต้านไวรัส เช่น การใช้ยาต้านรีโทรไวรัสแบบ HAART มาตรการทางสังคม เช่น การรณรงค์การมีเพศสัมพันธ์อย่างปลอดภัย และโครงการกระตุ้นการตระหนักรู้ เป็นต้น

## แหล่งข้อมูลอื่น
* Vaccine Research Center (VRC) - Information concerning Preventive HIV vaccine research studies
* NIAID HIV vaccine site (DAIDS)
* Global Alliance for Vaccines and Immunization (GAVI)

หมวดหมู่:การวิจัยวัคซีนเอชไอวี
หมวดหมู่:เอดส์
หมวดหมู่:วัคซีน
หมวดหมู่:เครื่องมือในการป้องกันการติดเชื้อเอชไอวี
ชฎา

[200px|thumb|[พระเจ้าบรมวงศ์เธอ พระองค์เจ้าวรลักษณาวดี ทรงชฎา]]
**ชฎา** คือเครื่องสวมศีรษะรูปคล้ายมงกุฎ โดยทั่วไปมียอดแหลม มีกรรเจียก (กระหนกข้างหู) ประดิษฐ์ขึ้นด้วยโลหะ เช่น ทอง หรือเงิน หรือวัสดุอื่น เช่น ไม้ เปเปอร์มาเช่ หรือพลาสติก แล้วทาสีให้ดูเหมือนโลหะ ผิวด้านนอกของชฎาจะตกแต่งอย่างสวยงาม โดยการแกะสลัก ประดับอัญมณี กระจกสี และพวงดอกไม้

ชฎาเกิดขึ้นช่วงกรุงศรีอยุธยาตอนปลาย โดยพัฒนาการจากลอมพอก ชฎาและมงกุฎต่างกัน คือชฎาจะมียอดปัดไปข้างหลังเหมือนลอมพอก ส่วนมงกุฎจะมียอดแหลมเป็นปลียอด

ชฎาที่เป็นเครื่องราชศิราภรณ์ส่วนใหญ่เรียกว่า “พระชฎา” หรือ “มงกุฎรอง” มีหลายชนิด ชฎามักใช้ในงานพิธีกรรมที่เกี่ยวข้องกับเจ้านายชั้นสูงและใช้ในงานนาฏศิลป์ วัฒนธรรมสมัยใหม่มีการใช้ชฎาเป็นเครื่องแต่งตัวในการเดินแบบถ่ายภาพยนตร์ และประกอบการแสดง

## อ้างอิง

## ดูเพิ่ม
* หัวโขน

หมวดหมู่:เครื่องแต่งกาย
ก็อดเซฟอาวโซโลมอนไอส์แลนด์

**ก็อดเซฟอาวโซโลมอนไอส์แลนด์** () ขอพระเจ้าทรงคุ้มครองหมู่เกาะโซโลมอน เป็นเพลงชาติของหมู่เกาะโซโลมอน. ประกาศใช้อย่างเป็นทางการเมื่อ พ.ศ. 2521 ภายหลังจากการประกาศเอกราช. ประพันธ์บทร้องโดย มาริตา บาเลกานา และ ปานาปาซา บาเลกานา, ในขณะเดียวกันปานาปาซา บาเลกานา เป็นผู้เรียบเรียงทำนอง

## เนื้อเพลง

: 

## ดูเพิ่ม
* "Walkabout long Chinatown", a folksong which the government describes as the "national song" of the Solomon Islands

## แหล่งข้อมูลอื่น
* ''God Save Our Solomon Islands'' | Audio of the national anthem of the Solomon Islands, with information and lyrics
* '''National anthem of the Solomon Islands''' MIDI 

หมวดหมู่:เพลงชาติ
หมวดหมู่:สัญลักษณ์ของประเทศหมู่เกาะโซโลมอน
หมวดหมู่:ดนตรีโซโลมอน
แกนไฮโปทาลามัส-พิทูอิทารี-อะดรีนัล

right|thumb|250px|แกน HPA
**แกนไฮโปทาลามัส-พิทูอิทารี-อะดรีนัล** (, บางครั้งเรียกรวมกับอวัยวะอื่นๆ รวมเป็น limbic-hypothalamic-pituitary-adrenal axis หรือ hypothalamic-pituitary-adrenal-gonaotropic axis เป็นต้น) เป็นกลุ่มของความสัมพันธ์และการตอบสนองต่อกันและกันระหว่างไฮโปทาลามัส ต่อมพิทูอิทารี และต่อมหมวกไต (อะดรีนัล)

การตอบสนองต่อกันและกันของอวัยวะต่างๆ เหล่านี้ เรียกรวมกันว่า**แกน HPA** ซึ่งเป็นส่วนหลักส่วนหนึ่งของระบบประสาทต่อมไร้ท่อที่ควบคุมการตอบสนองขงร่างกายต่อความเครียดและการทำงานต่างๆ ซึ่งนับรวมถึงการย่อยอาหาร ระบบภูมิคุ้มกัน อารมณ์ ความรู้สึกทางเพศ การเก็บและใช้พลังงานของร่างกาย เป็นต้น
## ดูเพิ่ม
* Hypothalamic-pituitary-gonadal axis
* Neuroendocrinology
* Hypothalamus
* Stress
* Allostatic load
* ACTH stimulation test
* Dexamethasone suppression test
* Glucocorticoids
* Cortisol
* Dexamethasone
* Hydrocortisone
* Cortisol awakening response
* Sickness behavior

**ภาวะ:**
* Adrenal insufficiency
* Addison's disease
* Cushing's syndrome
ชแชแนวแมร์ลาอูกรายีนา

**ชแชแนวแมร์ลาอูกรายีนืออีสลาวาอีวอเลีย** (; , ) รู้จักในชื่ออย่างเป็นทางการว่า "**เพลงชาติยูเครน**" (, ) หรือเรียกโดยย่อว่า **ชแชแนวแมร์ลาอูกรายีนา** (, , ) เป็นเพลงชาติของยูเครน ประกาศใช้อย่างเป็นทางการภายหลังจากการล่มสลายของสหภาพโซเวียตเมื่อ พ.ศ. 2535 ก่อนหน้านี้มีการใช้เพลงชาติอื่น ซึ่งมีเนื้อหาที่ปลุกใจทั้งสามเพลง ส่วนใหญ่ใช้เพลง*[[Za Ukrainu|ซาอูกรายีนู]]*โดยมือกอลา วอรอนืย

[thumb|right|200px|[มีไคโล เวร์บิตสกี, ผู้เรียบเรียงทำนองเพลง.]]

## ฐานะความเป็นเพลงชาติ
### รัฐเอกราชระหว่างสงครามโลกครั้งที่ 1
เมื่อปี พ.ศ. 2460 (ค.ศ. 1917) ชแชแนวแมร์ลาอูกรายีนาได้รับการประกาศให้เป็นเพลงชาติของรัฐเอกราชยูเครนสมัยต่าง ๆ ดังนี้ สาธารณรัฐประชาชนยูเครน, สาธารณรัฐประชาชนยูเครนตะวันตก และรัฐยูเครน เพลงดังกล่าวนี้ใช้มาจนถึง พ.ศ. 2463 (ค.ศ. 1920) และถูกยกเลิกภายหลังจากการยึดของของโซเวียต

### รัฐเอกราชระหว่างสงครามโลกครั้งที่ 2

### การประกาศเอกราช ครั้งที่ 2
ชแชแนวแมร์ลาอูกรายีนา (พฤตินัย) ถูกขับร้องครั้งแรกในพิธีเข้ารับตำแหน่งประธานาธิบดี เลโอนิก คราชาค เมื่อวันที่ 5 ธันวาคม พ.ศ. 2534

มาตราที่ 20 ของรัฐธรรมนูญแห่งสาธารณรัฐยูเครน (28 มิถุนายน, พ.ศ. 2539) เพลงชาติสาธารณรัฐยูเครน โดย มีไคโล เวร์บิตสกี เป็นผู้กำหนดแนวคิดสำคัญในการเรียบเรียงทำนอง :
:*The State Anthem of Ukraine is the national anthem set to the music of M. Verbytskyi, with words that are confirmed by the law adopted by no less than two-thirds of the constitutional composition of the Verkhovna Rada of Ukraine.*

### เนื้อร้องฉบับปัจจุบัน

## เนื้อร้อง

### ฉบับพิธีการ



### ฉบับทางการในปัจจุบัน



### เนื้อร้องฉบับดั้งเดิม
บทแรกของกวีต้นฉบับของ Chubynskyi มีความคล้ายคลึงกับบทแรกของเพลงชาติโปแลนด์และยูโกสลาเวีย และ"ฮาทิควา" เพลงชาติอิสราเอล




## ดูเพิ่ม
* เพลงชาติสาธารณรัฐสังคมนิยมโซเวียตยูเครน
* มาซูแร็กดอมบรอฟสกีแยกอ

## อ้างอิง

## แหล่งข้อมูลอื่น

; แหล่งรวบรวมข้อมูลและไฟล์เสียง
*Information an resources on Shche ne Vmerla Ukraina
*Shche ne vmerla Ukrainy in MP3. 
*National Symbols from President of Ukraine
*Constitution of Ukraine, Chapter 1, General Principles  - Article 20 of this chapter deals with national symbols.  This website, part of the Official website of the Verkhovna Rada, includes a vocal version of the anthem using pre-2003 lyrics
; วีดิทัศน์
*ชแชแนวแมร์ลาอูกรายีนา (ฉบับพิธีการ)
*ชแชแนวแมร์ลาอูกรายีนา - บรรเลงและขับร้องโดยคณะประสานเสียง
*ชแชแนวแมร์ลาอูกรายีนา - สถานีโทรทัศน์แห่งชาติยูเครน (UTR)

หมวดหมู่:เพลงชาติ
หมวดหมู่:สัญลักษณ์ของประเทศยูเครน
หมวดหมู่:ดนตรียูเครน
คาชิมะ (จังหวัดอิบารากิ)

**คาชิมะ** () เป็นนครที่ตั้งอยู่ทางตะวันออกเฉียงใต้ของจังหวัดอิบารากิ ประเทศญี่ปุ่น มีพื้นที่ทั้งหมด 106.02 ตารางกิโลเมตร  มีจำนวนประชากรประมาณ 65,657 คน เป็นเมืองท่าเมืองหนึ่งในจังหวัดอิบารากิ

เดิมเป็นเมืองหนึ่งในอำเภอคาชิมะ ได้รวมกับหมู่บ้านโอโนะและยกฐานะเป็นนครอย่างเป็นทางการเมื่อวันที่ 1 กันยายน ค.ศ. 1995 เป็นศูนย์กลางของเขตอุตสาหกรรมคาชิมะ มีโรงงานอุตสาหกรรมกว่า 1,500 แห่ง ส่วนใหญ่เป็นอุตสาหกรรมพวกปิโตรเคมีและเหล็ก นอกจากนี้ สนามฟุตบอลคาชิมะ ซึ่งใช้ในการแข่งขันฟุตบอลโลก 2002 ก็ตั้งอยู่ที่เมืองนี้

## ประวัติศาสตร์
คาชิมะเริ่มได้รับการพัฒนาตั้งแต่สมัยนาระ ควบคู่กับการเป็นที่ตั้งของศาลเจ้าคาชิมะ ซึ่งเป็น *อิจิโนะมิยะ* (ศาลเจ้าประจำแคว้น) ของแคว้นฮิตาชิ ภายหลังการฟื้นฟูเมจิได้มีการจัดตั้งเมืองคาชิมะขึ้นภายใต้ระบบเทศบาลสมัยใหม่ เมื่อวันที่ 1 เมษายน ค.ศ. 1889 ในเขตคาชิมะ

ในปี ค.ศ. 1954 คาชิมะได้ควบรวมหมู่บ้านใกล้เคียง ได้แก่ ทากามัตสึ โทโยซุ โทโยซาโตะ และ นามิโนะ ต่อมาเมื่อวันที่ 1 กันยายน ค.ศ. 1995 คาชิมะได้ควบรวมกับ หมู่บ้านโอโนะ และได้รับการยกฐานะขึ้นเป็นนคร

## ภูมิศาสตร์
คาชิมะตั้งอยู่ทางตะวันออกเฉียงใต้ของจังหวัดอิบารากิ มีอาณาเขตติดมหาสมุทรแปซิฟิกทางทิศตะวันออก และติดทะเลสาบคิตาอูระ (ซึ่งเป็นส่วนหนึ่งของทะเลสาบคาซูมิงาอูระ) ทางทิศตะวันตก โดยมีความกว้างตามแนวตะวันออก–ตะวันตกน้อยกว่า 10 กิโลเมตร เมืองนี้อยู่ห่างจากกรุงโตเกียวไปทางตะวันออกเฉียงเหนือประมาณ 110 กิโลเมตร

## เทศบาลโดยรอบ
จังหวัดอิบารากิ

* โฮโกตะ
* อิตาโกะ
* คามิสุ
* นาเมงาตะ

## ภูมิอากาศ
คาชิมะมีภูมิอากาศแบบ อบอุ่นชื้นกึ่งร้อน (*humid subtropical climate*) ตามการจำแนกภูมิอากาศแบบเคิพเพิน (Köppen: Cfa) มีลักษณะเป็น ฤดูร้อนอบอุ่นถึงร้อน และ ฤดูหนาวค่อนข้างเย็น โดยมีหิมะตกเล็กน้อย อุณหภูมิเฉลี่ยทั้งปีอยู่ที่ 15.0 °C (59.0 °F) และมีปริมาณฝนเฉลี่ยทั้งปี 1,581.9 มิลลิเมตร (62.28 นิ้ว) โดย เดือนตุลาคม เป็นเดือนที่มีฝนตกมากที่สุด อุณหภูมิสูงสุดโดยเฉลี่ยอยู่ใน เดือนสิงหาคม ประมาณ 25.6 °C (78.1 °F) และต่ำสุดโดยเฉลี่ยอยู่ใน เดือนมกราคม ประมาณ 4.7 °C (40.5 °F)

## ประชากรศาสตร์
ตามข้อมูลสำมะโนประชากรของญี่ปุ่น จำนวนประชากรของคาชิมะได้เริ่มทรงตัวในช่วงหลังนี้ หลังจากมีการเพิ่มขึ้นต่อเนื่องเป็นเวลานาน

## ภาพ

Kamisu Ibaraki.JPG|ท่าเรือคาชิมะ
Kashima Soccer Stadium 1.jpg|สนามฟุตบอลคาชิมะ
Kashima-jingu romon gate.jpg|ศาลเจ้าคาชิมะ


## อ้างอิง

หมวดหมู่:นครในจังหวัดอิบารากิ
หมวดหมู่:เมืองท่าในประเทศญี่ปุ่น
เทคโนโลยีอวกาศ

**เทคโนโลยีอวกาศ** () เป็นเทคโนโลยีที่ใช้ในการสำรวจสิ่งต่างๆ ทั้งในโลกและที่อยู่นอกโลก ในปัจจุบันเทคโนโลยีอวกาศได้มีการพัฒนาเกิดขึ้นมากมาย โดยองค์การต่างๆ และองค์การที่มีบทบาทสำคัญในการพัฒนาเทคโนโลยีอวกาศยกตัวอย่าง เช่น องค์การนาซ่า ของประเทศสหรัฐอเมริกา ใช้ในการสำรวจสิ่งที่ต้องการศึกษาสิ่งต่าง ๆ ในจักรวาล การใช้ประโยชน์จากเทคโนโลยีอวกาศ ในด้านต่าง ๆ เช่น การสื่อสาร การสำรวจทรัพยากรโลก

## ประเภทของเทคโนโลยีอวกาศ

### เทคโนโลยีดาวเทียม
* ดาวเทียม
** ประเภทของดาวเทียม
***ดาวเทียมสื่อสาร (communications satellite)
****ดาวเทียมถ่ายทอดสด (direct-broadcast satellite)
*** ดาวเทียมสังเกตการณ์โลก
***(earth observation satellite)
***ดาวเทียมพ้องคาบโลก (geosynchronous satellite)
***ดาวเทียมการทหาร (military satellite)
**** ดาวเทียมลาดตระเวน (reconnaissance satellite)
***ดาวเทียมนำทาง (navigation satellite)
***ดาวเทียมติดตามและถ่ายทอดข้อมูล (tracking and data relay satellite)
***ดาวเทียมสภาพอากาศ (weather satellite)
** ดาวเทียมเฉพาะ
*** รายชื่อดาวเทียมสังเกตการณ์โลก
*** รายชื่อดาวเทียมพ้องคาบโลก
*** List of satellites which have provided data on Earth's magnetosphere
* Satellite orbit
** Artificial satellites in retrograde orbit
* บริการที่ใช้ดาวเทียม
** การนำทางผ่านดาวเทียม (satellite navigation)
** วิทยุผ่านดาวเทียม (satellite radio)
** โทรทัศน์ผ่านดาวเทียม (satellite television)

### เทคโนโลยีการสำรวจอวกาศ
* Aerobot (Planetary probe suspended in atmosphere)
* ยานสำรวจดวงจันทร์
* ยานสำรวจดาวอังคาร 
* ภารกิจการสำรวจอวกาศโดยมนุษย์

### เทคโนโลยีการบินอวกาศ
* การบินอวกาศ
* เกราะกันความร้อนเสียดกร่อน (ablative heat shield)
* Aerobraking
* เครื่องยนต์ขับดันจรวด (booster)
* Gantry
* Reusable launch system—the Space Shuttle and X-37 are partially reusable spaceplanes; SpaceX is currently developing a set of reusable technologies to support booster reuse and second-stage reuse.

## อ้างอิง

หมวดหมู่:เทคโนโลยี
หมวดหมู่:เทคโนโลยีอวกาศ
เสือดาวอามูร์

**เสือดาวอามูร์** หรือ **เสือดาวไซบีเรีย** (; ) เป็นเสือดาวชนิดย่อยชนิดหนึ่ง

เสือดาวอามูร์ มีลักษณะคล้ายกับเสือดาวทั่วไป เพียงแต่ลายจุดตามลำตัวเทียบกันแล้วกับเสือดาวชนิดอื่น เสือดาวอามูร์ลายจะค่อนข้างเล็กกว่า อยู่ชิดกันมากกว่า และสันจุดบางกว่า การเปลี่ยนสีตามฤดูกาลด้วย โดยจะมีสีซีดที่สุดในฤดูหนาว

เสือดาวอามูร์ พบกระจายพันธุ์ในแถบตะวันออกไกลของรัสเซีย, จีนทางภาคตะวันออกจรดพรมแดนเกาหลีเหนือและคาบสมุทรเกาหลี โดยที่ตัวผู้เมื่อโตเต็มที่มีน้ำหนักเฉลี่ย 32–48 กิโลกรัม แต่บางตัวอาจมีน้ำหนักมากถึง 75 กิโลกรัม ขณะที่ตัวเมียมีน้ำหนัก 25–43 กิโลกรัม

เสือดาวอามูร์ นับเป็นเสือดาวและสัตว์ป่าชนิดหนึ่งที่ใกล้สูญพันธุ์มากแล้วชนิดหนึ่งของโลก โดยคาดว่ามีจำนวนประชากรในธรรมชาติในปัจจุบันเหลือเพียงไม่เกิน 100 ตัว โดยในกลางปี 2012 มีการบันทึกภาพของเสือดาวอามูร์วัยเต็มตัวได้ที่เขาฉังไป๋ซาน มณฑลจี๋หลิน ซึ่งเป็นการบ่งบอกด้วยว่าสภาพแวดล้อมของป่าแถบนี้ยังคงอุดมสมบูรณ์อยู่

## ลักษณะทั่วไป
เสือดาวอามูร์มีลักษณะเด่นที่เป็นเอกลักษณ์ต่างจากเสือดาวชนิดอื่นตรงที่มีขนซึ่งฟูและดกกว่าเสือดาวอื่น ๆ นอกจากนี้เสือดาวอามูร์ยังเปลี่ยนแปลงสีขนและผิวหนังตามฤดูกาล แม้จะไม่ถึงกับผลัดสีขนขาวสนิทเหมือนกระต่าย หรือ จิ้งจอก แต่ก็มีความแตกต่างที่สามารถสังเกตได้ชัดเมื่อเปลี่ยนฤดูกาล  โดยขนบนตัวของมัน จะยาวและหนาแน่นเมื่ออุณหภูมิเปลี่ยน ความยาวของเส้นผมที่ด้านหลังอยู่ที่ 20–25 มม. (0.79–0.98 นิ้ว) ในฤดูร้อน และยาวถึง 70 มม. (2.8 นิ้ว) ในฤดูใบไม้ผลิ 

ในขณะที่สีขนของมันจากสีเหลืองสดเข้มในช่วงฤดูร้อนและใบไม้ผลิ  จะจางลงกลายเป็นสีเหลืองอ่อนในช่วงฤดูหนาว

เสือดาวอามูร์มีความแตกต่างของขนาดระหว่างตัวผู้และตัวเมียค่อนข้างน้อย โดยเสือดาวเพศผู้ ความยาวประมาณ 107–136 เซนติเมตร หางยาว 80–90 เซนติเมตร หนัก 32–48 กิโลกรัม ในขณะที่เสือเพศเมียนั้นหนัก 25–42 กิโลกรัม

## อ้างอิง

## แหล่งข้อมูลอื่น
* 
* 
* IUCN/SSC Cat Specialist Group: ''Panthera pardus'' in Asia  and short portrait ''P. pardus orientalis'' 
* ALTA Amur Leopard Conservation
* The Tigris Foundation: dedicated to the conservation of the Amur leopard

หมวดหมู่:เสือดาว
หมวดหมู่:สัตว์ที่พบในประเทศจีน
หมวดหมู่:สัตว์ที่พบในเอเชียตะวันออก
อิสโปร์ชีกลูบีโกริงชังส์เปาลิสตา

**สปอร์ตคลับคอรินเทียนส์เปาลิสตา** () หรือที่รู้จักกันในชื่อ **คอรินเทียนส์** (*Corinthians*) เป็นสโมสรฟุตบอลอาชีพบราซิล ก่อตั้งขึ้นใน ค.ศ. 1910    

## ผู้เล่นชุดปัจจุบัน

## อดีตผู้เล่นที่โด่งดังของสโมสร
* Ronaldo nazario
* roberto carlos

## เกียรติประวัติ
;ถ้วยระดับโลก
* ฟีฟ่าคลับเวิลด์คัพ: 2000, 2012
;การแข่งขันภายในประเทศ
* ประเทศบราซิล แชมป์: 1990, 1998, 1999, 2005, 2011

## แหล่งข้อมูลอื่น
* เว็บไซต์อย่างเป็นทางการ 


หมวดหมู่:สโมสรฟุตบอลในประเทศบราซิล
หมวดหมู่:สโมสรกีฬาที่ก่อตั้งในปี พ.ศ. 2453
ก
วอลเลย์บอลหญิงชิงแชมป์เอเชีย 2001

**วอลเลย์บอลหญิงชิงแชมป์เอเชีย 2001** () เป็นครั้งที่ 11 ของการแข่งขัน การแข่งขันในครั้งนี้จัดขึ้นระหว่างวันที่ 23–30 กันยายน พ.ศ. 2544 ณ จังหวัดนครราชสีมา, ประเทศไทย

## การแบ่งกลุ่ม
แบ่งกลุ่มโดยอาศัยอันดับจากวอลเลย์บอลหญิงชิงแชมป์เอเชีย 1999

## รอบคัดเลือก
### กลุ่ม A

|}

|}
### กลุ่ม B

|}

|}

## รอบชิงอันดับ 5-8

### รอบรองชนะเลิศ

|}

### รอบชิงอันดับ 7

|}

### รอบชิงอันดับ 5

|}

## รอบสุดท้าย

### รอบรองชนะเลิศ

|}

### รอบชิงอันดับ 3

|}

### รอบชิงชนะเลิศ

|}

## อันดับการแข่งขัน

## อ้างอิง
*ผลการแข่งขัน(  2009-05-14)

2001
หมวดหมู่:กีฬาไทยในปี พ.ศ. 2544
หมวดหมู่:การแข่งขันกีฬาในจังหวัดนครราชสีมา
หมวดหมู่:ประเทศไทยในปี พ.ศ. 2544
2001
วอลเลย์บอลหญิงชิงแชมป์เอเชีย 2009

**การแข่งขันวอลเลย์บอลหญิงชิงชนะเลิศแห่งเอเชีย 2009** () จัดขึ้นระหว่างวันที่ 5-13 กันยายน 2009 ณ ฮานอย ประเทศเวียดนาม

## สนาม
* Quan Ngua Competition Hall (ฮานอย)

## การแบ่งกลุ่ม
แบ่งกลุ่มโดยอาศัยอันดับจากการแข่งขันวอลเลย์บอลหญิงชิงชนะเลิศแห่งเอเชีย 2007

## รอบคัดเลือก
### กลุ่ม A

|}

|}

### กลุ่ม B

|}

|}
### กลุ่ม C

|}

|}
### กลุ่ม D

|}

|}

## รอบแบ่งกลุ่ม
### กลุ่ม E

|}

|}
### กลุ่ม F

|}

|}
### กลุ่ม G

|}

|}
### กลุ่ม H

|}

|}

## รอบชิงอันดับ 13-14

|}

## รอบชิงอันดับ 9-12

### รอบรองชนะเลิศ

|}
### รอบชิงอันดับ 11

|}
### รอบชิงอันดับ 9

|}

## รอบสุดท้าย

### รอบ 8 ทีมสุดท้าย

|}
### รอบชิงอันดับ 5-8

|}
### รอบรองชนะเลิศ

|}
### รอบชิงอันดับ 7

|}
### รอบชิงอันดับ 5

|}
### รอบชิงอันดับ 3

|}
### รอบชิงชนะเลิศ

|}

## อันดับการแข่งขัน

## อ้างอิง

2009
ตำบลชะรัด

**ชะรัด** เป็นตำบลหนึ่งของอำเภอกงหรา จังหวัดพัทลุง อยู่ในภาคใต้ของประเทศไทย พื้นที่ทั้งหมดอยู่ในความรับผิดชอบของเทศบาลตำบลชะรัด ตำบลชะรัดเป็นตำบลดั้งเดิมของอำเภอกงหรา มีตำนานการสร้างเมืองชะรัด มีทวดมรโหม ซึ่งเป็นผู้ก่อกำเนิดชุมชน อิสลามครั้งแรกที่ชุมชนบ้านชะรัด ชุมชนบ้านชะรัดเป็นชุมชนใหญ่ มีประเพณีวัฒนธรรมที่ถือแบบอย่างมาจากเมืองปัตตานี และได้ขยายออกเป็นชุมชนหลายชุมชนในเวลาต่อมา

## อาณาเขต
ตำบลชะรัด มีอาณาเขตติดต่อกับตำบลต่าง ๆ ดังนี้
***ทิศเหนือ** จดตำบลสมหวัง อำเภอกงหรา จังหวัดพัทลุง
***ทิศใต้** จดตำบลคลองเฉลิม อำเภอกงหรา จังหวัดพัทลุง
***ทิศตะวันออก** จดตำบลนาโหนด อำเภอเมือง จังหวัดพัทลุง
***ทิศตะวันตก** จดตำบลคลองทรายขาว อำเภอกงหรา จังหวัดพัทลุง

## หมู่บ้าน
ตำบลชะรัดมีเนื้อที่ทั้งหมดประมาณ 26.82 ตารางกิโลเมตร มีทั้งหมด 9 หมู่บ้าน ดังนี้
* หมู่ที่ 1 บ้านควนท้อน
* หมู่ที่ 2 บ้านวังปริง
* หมู่ที่ 3 บ้านหัวหรั่ง
* หมู่ที่ 4 บ้านท่ายาง
* หมู่ที่ 5 บ้านชะรัด
* หมู่ที่ 6 บ้านนามะพร้าว
* หมู่ที่ 7 บ้านควนขี้แรด
* หมู่ที่ 8 บ้านหูเล่
* หมู่ที่ 9 บ้านสะพานแต้ว

## เศรษฐกิจ
ประชากรส่วนใหญ่ประกอบอาชีพหลัก คือ ทำสวน ทำนา รองลงมา คือ ค้าขาย รับจ้างทั่วไป และเลี้ยงสัตว์

ประชากรในตำบลชะรัด มีการประกอบอาชีพในภาคการเกษตรกรรม และนอกภาคเกษตรกรรมควบคู่กันไปอาชีพหลักของประชากรในตำบลชะรัด ได้แก่ การเกษตรกรรม นับได้ว่าเป็น
สาขาการผลิตหลักที่สำคัญของตำบล ซึ่งการเกษตรกรรมประกอบด้วย การกสิกรรม การประมง การปศุสัตว์ ทางด้านกสิกรรมพบว่าพื้นที่ส่วนใหญ่ในตำบลเป็นการทำสวนยางพารา 
ปลูกข้าว การปลูกไม้ผล พืชไร่ และพืชผัก อาทิเช่น ถั่วลิสง ถั่วหรั่ง พริกขี้หนู ขมิ้น ตะไคร้ มังคุด เงาะ ทุเรียน สะเดาเทียม เป็นต้น สำหรับการปศุสัตว์นั้น ส่วนใหญ่เลี้ยงโค แพะ หมู เป็ด และไก่
ทางด้านการประมงมีการเลี้ยงปลาในบ่อเพาะเลี้ยง กระชัง และตามแหล่งน้ำธรรมชาติ ได้แก่ ปลาดุก ปลานิล ปลาตะเพียน เป็นต้น

สำหรับอาชีพนอกภาคเกษตรกรรม ได้แก่ การประกอบอุตสาหกรรมภายในครัวเรือน เช่น อุตสาหกรรมแปรรูปไม้ยางพารา น้ำยางพารา นอกจากนี้ มีอาชีพรับจ้าง และค้าขาย
ซึ่งการรับจ้างเป็นการรับจ้างแรงงานในตำบล และตำบลใกล้เคียง รวมถึงในเขตเทศบาลเมืองพัทลุง และจังหวัดใกล้เคียง เป็นแหล่งจ้างงานที่สำคัญ สำหรับการค้าขายของเบ็ดเตล็ดในหมู่บ้าน
หรือเป็นพ่อค้าคนกลางรับซื้อผลผลิตจากเกษตรกรในตำบลเพื่อจำหน่าย

## แหล่งข้อมูลอื่น
* เว็บไซต์เทศบาลตำบลชะรัด
* ข้อมูลตำบลชะรัด อำเภอกงหรา พัทลุง : ไทยตำบล 

ชะรัด
ชะรัด
หมวดหมู่:อำเภอกงหรา
ฝีโบรดี

**ฝีโบรตี** () คือโรคกระดูกและไขกระดูกอักเสบแบบกึ่งเฉียบพลันอย่างหนึ่ง ซึ่งอาจคงอยู่ในลักษณะนี้ได้หลายปีก่อนที่จะกลายเป็นกระดูกและไขกระดูกอักเสบเต็มขั้น ตามแบบฉบับแล้วจะเกิดมีขึ้นหลังจากได้ทำการระบายโพรงหนองที่เชื่อมระหว่างกระดูกแข้งกับผิวหนัง

เชื้อที่เป็นสาเหตุที่พบบ่อยที่สุดคือ *[[Staphylococcus aureus]]*

หมวดหมู่:โรคติดเชื้อแบคทีเรีย
โพรมีธีอุส

***โพรมีธีอุส*** () เป็นภาพยนตร์ไซไฟสยองขวัญ กำกับโดย ริดลีย์ สก็อตต์ เนื้อเรื่องเกิดในจักรวาลเดียวกับเอเลียน ภาพยนตร์ที่สก็อตกำกับเมื่อ 33 ปีที่แล้ว โดยเล่าเรื่องราวของนักสำรวจที่ออกเดินทางเพื่อค้นหาต้นกำเนิดของมนุษยชาติ

## รางวัล
*โพรมีธีอุส* ได้รับรางวัลชนะเลิศประจำปี 2012 ดังนี้
* รางวัลคีย์อาร์ต (Key Art Awards)
** สาขา Digital ("Weyland Industries" website)
** สาขา Innovative Media (*Prometheus*)
* รางวัลสมาคมนักวิจารณ์ภาพยนตร์แห่งลอสแอนเจลิส (Los Angeles Film Critics Association Awards)
** สาขา Best Art Direction (Alex Cameron)

## ภาคต่อ
ภาคต่อของ *โพรมีธีอุส* เดิมใช้ชื่อว่า *Alien: Paradise Lost*  ต่อมาเมื่อวันที่ 14 พฤศจิกายน 2015 ภาพยนตร์ได้เปลี่ยนชื่อเป็น **  เข้าฉายเมื่อวันที่ 4 สิงหาคม 2017

## อ้างอิง

## แหล่งข้อมูลอื่น
* 
* 
* 
* 

หมวดหมู่:ภาพยนตร์ไซไฟอเมริกัน
หมวดหมู่:ภาพยนตร์ 3 มิติในปี พ.ศ. 2555
หมวดหมู่:ภาพยนตร์ที่ถ่ายทำในสหราชอาณาจักร
หมวดหมู่:ภาพยนตร์ที่ถ่ายทำในประเทศไอซ์แลนด์
หมวดหมู่:ภาพยนตร์ที่ถ่ายทำในสกอตแลนด์
หมวดหมู่:ภาพยนตร์ที่ถ่ายทำในประเทศสเปน
หมวดหมู่:ภาพยนตร์ที่ถ่ายทำในประเทศจอร์แดน
หมวดหมู่:ภาพยนตร์ที่กำกับโดย ริดลีย์ สก็อตต์
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์สยองขวัญอเมริกัน
หมวดหมู่:ภาพยนตร์อเมริกันที่ออกฉายในปี พ.ศ. 2555
หมวดหมู่:ภาพยนตร์ที่อำนวยการสร้างโดย ริดลีย์ สกอต
รถบัสแมว

**รถบัสแมว** () เป็นตัวละครของ สตูดิโอจิบลิ ในภาพยนตร์การ์ตูนเรื่อง *[[โทโทโร่เพื่อนรัก]]* ซึ่งกำกับโดย ฮะยะโอะ มิยะซะกิ ในปี พ.ศ. 2531

รถบัสแมวเป็นสิ่งมีชีวิตขนาดใหญ่ มีลักษณะเป็นแมวเพศผู้ ดวงตาสามารถส่องไฟสว่างได้ มีขาข้างละหกขาสองข้าง รวมเป็นสิบสองขาคล้ายด้วง โดยประตูเข้าไปในตัวรถจะปรากฏขึ้นเมื่อมีผู้โดยสารจะใช้บริการ ภายในร่างกายจะกลวงเป็นห้องโดยสารแบบรถประจำทาง ซึ่งที่นั่งและพื้นเป็นขนแมว คอยทำหน้าที่รับส่งเหล่าภูติทั้งหลาย ซึ่งรถบัสแมวมีความคล่องตัวและรวดเร็วอย่างมาก 

ซึ่งจากความนิยมของภาพยนตร์และตัวละครนี้แล้ว ทำให้รถบัสแมว กลายเป็นผลิตภันฑ์ยอดนิยม อาทิของเล่นสำหรับเด็ก เช่น รถเด็กเล่นที่มีลักษระเป็นรถบัสแมว และผลิตภันฑ์อื่นๆมากมาย

## อ้างอิง

หมวดหมู่:สตูดิโอจิบลิ
หมวดหมู่:ตัวละครการ์ตูนญี่ปุ่น
หมวดหมู่:มาสคอตอนิเมะและมังงะ
หมวดหมู่:ตัวละครที่เป็นแมว
หมวดหมู่:ตัวละครแฟนตาซีในอนิเมะและมังงะ
หมวดหมู่:ยานพาหนะสมมติ
หมวดหมู่:ตัวละครที่เป็นโยไก
หมวดหมู่:ตัวละครชายในอนิเมะและมังงะ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2531
การจัดระเบียบองค์การแบบอิปิสโคปัล

**การจัดระเบียบองค์การแบบอิปิสโคปัล** ( /ɪˈpɪs.kə.pə﻿l/) เป็นการปกครองคริสตจักรรูปแบบหนึ่งที่มีโครงสร้างเป็นลำดับชั้นบังคับบัญชา โดยมีบิชอปหรือมุขนายกเป็นผู้นำของคริสตจักรในระดับท้องถิ่น โครงสร้างเช่นนี้มีมาตั้งแต่สมัยคริสตจักรยุคโบราณ ซึ่งสืบทอดมาเป็นคริสตจักรโรมันคาทอลิก อีสเทิร์นออร์ทอดอกซ์ แองกลิคันคอมมิวเนียน ทั้งนี้บางคริสตจักรที่ไม่ได้สืบสายมาจากสายนี้แต่รับวิธีการบริหารเช่นนี้มาก็มี

คำว่า *อิปิสโคปัล* มาจากภาษากรีก επίσκοπος (อีปิสโคปอส) แปลว่า**ผู้ปกครองดูแล** ซึ่งเป็นศัพท์ที่มีที่มาเดียวกับคำว่า bishop ในภาษาอังกฤษ

คริสตจักรที่มีการจัดระเบียบองค์การแบบอีปิสโคปัลจะมีบิชอปหรือมุขนายกเป็นผู้ปกครอง แบ่งการปกครองออกเป็นมุขมณฑล ที่ประชุมร่วม หรือซิโนด บิชอปทำหน้าที่ประธานทั้งในศาสนาและการเมือง และประกอบพิธีสำคัญ เช่น การบวช การยืนยันความเชื่อ และการอภิเษก หลาย ๆ คริสตจักรถือว่าบิชอปเป็นตำแหน่งที่มีการสืบต่อจากอัครทูตของพระเยซู จึงเป็นผู้มีสิทธิอำนาจในการปกครองคริสตจักร และถือว่าการปกครองโดยบิชอปเป็นวิธีการบริหารคริสตจักรที่ถูกต้องตามที่ระบุในคัมภีร์ภาคพันธสัญญาใหม่

ในบางคริสตจักรได้แบ่งบิชอปหรือมุขนายกออกเป็นหลายชั้นหลายประเภท เช่น แบ่งมุขนายกออกเป็นมุขนายกประจำมุขมณฑลและมุขนายกเกียรตินาม มุขนายกแต่ละประเภทยังแบ่งออกเป็นมุขนายกและอัครมุขนายก ทั้งนี้ขึ้นอยู่กับขนบของแต่ละคริสตจักร บิชอปทั้งหลายจะร่วมสามัคคีธรรมกันในรูปของสภาหรือซิโนด สภามักมีหน้าที่เป็นที่ปรึกษาให้กับบิชอปในการดูแลเขตปกครองของตน (ตัวอย่างเช่น สภาประมุขแห่งบาทหลวงโรมันคาทอลิกแห่งประเทศไทย)

ตั้งแต่มีการปฏิรูปศาสนาฝ่ายโปรเตสแตนต์ ชาวโปรเตสแตนต์ส่วนใหญ่ก็เปลี่ยนไปใช้วิธีการปกครองแบบอื่น ได้แก่ แบบเพรสไบทีเรียน แบบคองกริเกชันนาลิสต์ ซึ่งเป็นผลจากแนวคิดของฌ็อง กาลแว็ง นักปฏิรูปศาสนาชาวฝรั่งเศส

## อ้างอิง

## ดูเพิ่ม
* การจัดระเบียบองค์การแบบเพรสไบทีเรียน
* การจัดระเบียบองค์การแบบคองกริเกชันนาลิสต์

หมวดหมู่:การปกครองคริสตจักร
หมวดหมู่:ลัทธิอำนาจนิยม
สายหลักโซยะ

รถไฟฮกไกโด**สายหลักโซยะ** () เป็นเส้นทางรถไฟในจังหวัดฮกไกโด ระหว่างสถานีอาซาฮิกาวะ นครอาซาฮิกาวะ ถึงสถานีวักกาไน นครวักกาไน ดำเนินการโดย JR ฮกไกโด 

ที่มาของชื่อสายมาจาก กิ่งจังหวัดโซยะ ซึ่งเป็นที่ตั้งของปลายทางรถไฟ

## สถานี
:L: รถด่วนพิเศษ (*ซูเปอร์ โซยะ*/*ซาโรเบ็ตสึ*)
:R: รถเร็วทุกขบวนแวะจอด
:r: รถเร็วบางขบวนแวะจอด
:- : ทุกขบวนไม่แวะจอด
* รถไฟธรรมดาแวะจอดทุกสถานีโดยสาร

## อ้างอิง

## ข้อมูลเพิ่มเติม

*  เว็บไซต์อย่างเป็นทางการของ JR ฮกไกโด
*  เว็บไซต์อย่างเป็นทางการของ JR ฮกไกโด 

หมวดหมู่:การขนส่งระบบรางในประเทศญี่ปุ่น
โซยะ
ภาษาว้า

thumb|อักษรว้า
**ภาษาว้า** มีผู้พูดทั้งหมด 1,188,000 คน พบในพม่า 922,000 คน (พ.ศ. 2551) โดยมี 415,000 คน พูดได้ภาษาเดียว ส่วนใหญ่เป็นผู้หญิง พบในทางเหนือของรัฐฉาน บริเวณตอนบนของแม่น้ำสาละวิน และทางตะวันออกของรัฐฉานแถบเชียงตุง พบในจีน 266,000 คน (พ.ศ. 2543) ทางตะวันตกเฉียงใต้ของยูนนาน จัดอยู่ในตระกูลภาษาออสโตร-เอเชียติก กลุ่มภาษามอญ-เขมร สาขามอญ-เขมรเหนือ สาขาย่อยปะหล่อง มีไบเบิลที่เขียนด้วยภาษาว้า มีสำเนียงหลัก 3 สำเนียง

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

ว้า
ว้า
วัดโพนชัยชนะสงคราม

**วัดโพนชัยชนะสงคราม** (ภาษาลาว: ວັດໂພນໄຊຊະນະສົງຄາມ) สร้างขึ้นเมื่อ พ.ศ. 2344 โดยพระเจ้าอนุรุทธราช กษัตริย์หลวงพระบาง เป็นประเพณีที่พระมหากษัตริย์และแม่ทัพนายกองต้องมานมัสการพระองค์หลวงที่เป็นพระประธานในอุโบสถแห่งนี้ก่อนออกไปศึกสงคราม เชื่อกันว่าพระองค์หลวงมีอำนาจดลบันดาลให้ชนะสงครามได้ พระอุโบสถเป็นศิลปะแบบหลวงพระบาง ภายในมี 3 ห้องยาว 4 ห้องขวาง ต่อมาห้องขวางพังลง 2 ห้อง และได้บูรณะใหม่เมื่อ พ.ศ. 2513 โดยได้ขยายออกด้านละ 1 เมตร พร้อมกับบูรณะหมดทั้งหลัง

โพนชัยชนะสงคราม
Fourniere's gangrene

**Fourniere's gangrene** เป็นโรคติดเชื้ออย่างหนึ่ง ทำให้มีเนื้อตายเน่า (gangrene) บริเวณอวัยวะเพศและรอบรูทวารหนัก

## การรักษา
Fourniere's gangrene เป็นภาวะฉุกเฉินทางศัลยกรรมระบบปัสสาวะ จำเป็นต้องได้รับยาปฏิชีวนะทางหลอดเลือดดำและการตัดเอาเนื้อตายออกและส่วนใหญ่จำเป็นต้องยกลำไส้ใหญ่มาเปิดบริเวณหน้าท้องเพื่อเลี่ยงไม่ให้มีอุจจาระปนเปื้อนแผล
หมวดหมู่:เนื้อตายเน่า
หมวดหมู่:โรคของทางเดินปัสสาวะ
ฟุตบอลทีมชาติไอร์แลนด์

**ฟุตบอลทีมชาติไอร์แลนด์** สามารถหมายถึง

ฟุตบอลทีมชาติไอร์แลนด์ (ค.ศ. 1882 - 1950)  เป็นฟุตบอลทีมชาติดั้งเดิมของสมาคมฟุตบอลไอริช (IFA) โดยเป็นทีมชาติที่เป็นตัวแทนของเกาะไอร์แลนด์ทั้งเกาะ ก่อนที่เกาะไอร์แลนด์จะแยกออกเป็นไอร์แลนด์เหนือและสาธารณรัฐไอร์แลนด์ เล่นครั้งแรกในปี ค.ศ. 1882

ฟุตบอลทีมชาติไอร์แลนด์เหนือ เป็นทีมชาติที่เปลี่ยนแปลงมาจากทีมเดิมของสมาคมฟุตบอลไอริช บางครั้งเล่นในนามทีมชาติไอร์แลนด์ จนถึงปี ค.ศ. 1970 

ฟุตบอลทีมชาติสาธารณรัฐไอร์แลนด์
เดฟ โกรล

**เดวิด เอริก "เดฟ" โกรล** (; 14 มกราคม พ.ศ. 2512 — ) เป็นนักดนตรีร็อกและนักร้อง-นักแต่งเพลงชาวอเมริกัน ซึ่งเป็นนักร้องนำ มือกีตาร์ นักแต่งเพลงหลักและผู้ก่อตั้งวงฟูไฟเตอร์ส โดยก่อนหน้านั้น เขาเป็นมือกลองในวงกรันจ์เนอร์วานา นอกจากนี้ โกรลยังเป็นมือกลองและผู้ร่วมก่อตั้งวงเดมครุควัลเจอร์ เป็นผู้แต่งและเล่นเพลงในไซต์โปรเจ็กต์ชื่อเลท! และโพรบอท และมีส่วนเกี่ยวข้องกับวงควีนส์ออฟเดอะสโตนเอจหลายครั้งในทศวรรษที่ 2000 โกรลยังเป็นมือกลองเฉพาะกิจให้กับนักดนตรีอีกหลายคน เช่น การ์เบจ คิลลิ่งโจ๊ก ไนน์อินช์เนลส์ เดอะโพรดิจี สแลช จูเลียต ลูวิส เทนาเชียสดี ทอม เพตตีแอนด์เดอะฮาร์ทเบรกเกอร์ส และเลมมี คิลมิสเตอร์ ล่าสุด เดฟ โกรล ก็ได้ ลงมือกำกับสารคดีเรื่อง *What Drives Us*’ สารคดีของการเป็นนักดนตรีของศิลปินร็อกหลากยุค

## ชีวิตในวัยเด็ก

เกิดที่เมืองวอร์เรน,รัฐโอไฮโอ มารดาคือ Virginia Jean (née Hanlon) ประกอบอาชีพครู  และบิดาคือ Jame Harper Grohl ประกอบอาชีพนักข่าว เขาเป็นชาวสโลวาเกีย , เยอรมัน , และมีวงศ์ตระกูลเป็นไอริซ  เมื่อเขายังเป็นเด็ก , ครอบครัวเขาได้ย้ายจากวอร์เรนไปยังเมือง สปริงฟิลด์ , รัฐเวอร์จิเนีย เมื่อ Dave Grohl อายุได้ 7 ขวบ , พ่อและแม่ได้หย่าร้างกันและ Dave Grohl ก็เติบโตมากับแม่ของเขา

## อ้างอิง

## ดูเพิ่ม

*  (Foo Fighters)
* 
* Dave Grohl Band Discography
* Courtney Love crazy accusations on what-music.com 
* Live Review  at ArtistDirect.com

หมวดหมู่:นักดนตรีร็อกชาวอเมริกัน
หมวดหมู่:นักแต่งเพลงชาวอเมริกัน
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:นักดนตรีออลเทอร์นาทิฟร็อกชาวอเมริกัน
โซฟี่ ซัมเนอร์

**โซฟี่ ซัมเนอร์** () เป็นนางแบบแฟชั่นชาวอังกฤษ และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 18 ของรายการอเมริกาส์เน็กซ์ท็อปโมเดล

หมวดหมู่:นางแบบอังกฤษ
เนมูโระ

**เนมูโระ** (; ไอนุ: ニムオロ *นิมุโอโร*) เป็นนครที่ตั้งอยู่ทางภาคตะวันออกของจังหวัดฮกไกโด ประเทศญี่ปุ่น เป็นที่ตั้งสำนักงานกิ่งจังหวัดเนมูโระ เป็นเทศบาลที่อยู่ทางตะวันออกสุดบนเกาะหลักของฮอกไกโด และเป็นนครที่อยู่ทางตะวันออกสุดของประเทศญี่ปุ่น

## ภูมิอากาศ

## ระเบียงภาพ

ไฟล์:Cape Otiisi 2009.jpg|ภูมิทัศน์ของแหลมโอจิอิชิ
ไฟล์:CapeNosappu.jpg|แหลมโนซัปปุ
ไฟล์:Hanasaki_light_house.JPG|ประภาคารฮานาซากิ
ไฟล์:Nemurohanto_chashiatogun_onnemotochashi.jpg|ซากปรักหักพัง*ชาชิ*บนคาบสมุทรเนมูโระ
ไฟล์:Sunset at Shunkunitai.jpg|อาทิตย์ตกที่ชุงกูนิไต
ไฟล์:Road_traffic_sign_with_Russian,_Nemuro,_Hokkaido,_Japan.jpg|ถนนภายในเนมูโระ ป้ายจราจรมีภาษารัสเซีย


## การขนส่ง
* 25px บริษัทรถไฟฮกไกโด: สายหลักเนมูโระ
** สถานีภายในเมือง: อัตโตโกะ−ฮัตตาอูชิ−เบ็ตโตงะ−โอจิอิชิ−คมบูโมริ−นิชิวาดะ−ฮานาซากิ−ฮิงาชิเนมูโระ−เนมูโระ
* ทางหลวงหมายเลข 44
* ทางหลวงหมายเลข 243
* ท่าอากาศยานนากาชิเบ็ตสึ

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดฮกไกโด
หมวดหมู่:กิ่งจังหวัดเนมูโระ
ส้มเช้ง

**ส้มเช้ง** () หรือ**ส้มตรา** หมากหวาน เป็นพืชพื้นเมืองของจีน เป็นส้มในกลุ่มส้มเกลี้ยง ทรงพุ่มขนาดเล็ก ดอกสีขาวครีม ผลกลม เว้าบริเวณขั้วเล็กน้อย ก้นผลเป็นวงคล้ายมีตราติด เปลือกหนา ขรุขระ มีต่อมน้ำมันทั่วผล เมื่ออ่อนเปลือกสีเขียวเข้ม พอสุกเป็นสีเขียวอ่อนอมเหลือง ก้านผลใหญ่ เนื้อในสีเหลือง ชาวจีนใช้เป็นผลไม้มงคลในเทศกาลสารทจีน, เทศกาลไหว้พระจันทร์ และ พิธีมงคลสมรสของชาวจีน วิธีกินสดหรือทำน้ำผลไม้

## อ้างอิง

## แหล่งข้อมูลอื่น

*
*
*

* นิดดา หงส์วิวัฒน์ และทวีทอง หงส์วิวัฒน์. ส้มเช้ง ใน ผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 221

หมวดหมู่:ผลไม้
เกาลัดไทย

**เกาลัดไทย** () เป็นพืชท้องถิ่นในจีนตอนใต้ บริเวณกวางตุ้ง กวางสี ยูนนาน ไต้หวัน จากนั้นจึงมีการแพร่กระจายไปยังอินเดีย เวียดนาม อินโดนีเซีย มาเลเซีย ญี่ปุ่น รวมทั้งไทย ผลเป็นผลแห้ง แตกเปลือกแข็ง เปลือกสีแดง หุ้มเมล็ดสีดำข้างใน เนื้อในเมล็ดสีเหลือง ต้มสุกแล้วเป็นสีเหลืองสด  ผลเมื่อนำไปต้มหรือคั่วก่อนจะรับประทานได้ ไม้นำไปทำเฟอร์นิเจอร์ได้ดี เนื้อไม้มีเรซินมาก นำไปใช้ประโยชน์ทางอุตสาหกรรมได้

## อ้างอิง
* นิดดา หงส์วิวัฒน์ และทวีทอง หงส์วิวัฒน์. เกาลัดไทย ใน ผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 281
## แหล่งข้อมูลอื่น

*TopTropicals
หมวดหมู่:ผลไม้
เกาลัดญี่ปุ่น

**เกาลัดญี่ปุ่น** (; )เป็นเกาลัดชนิดหนึ่งที่เป็นพืชพื้นเมืองของญี่ปุ่นและเกาหลีใต้  สูง 10-15 m ใบคล้ายกับเกาลัดหวาน ขนาดเล็กกว่าเล็กน้อย ยาว 8-19&nbsp;cm และกว้าง 3-5&nbsp;cm ดอกสมบูรณ์เพศ ยาว 7-20&nbsp;cm  ออกดอกในฤดูร้อน ติดผลในฤดูใบไม้ร่วง 
## การปลูกและใช้ประโยชน์
เกาลัดญี่ปุ่นเป็นผลไม้ที่สำคัญในญี่ปุ่น มีการคัดเลือกสายพันธุ์ที่ให้ผลขนาดใหญ่  มีการปลูกทั่วไปในจีนทางตะวันออกและไต้หวัน 

## อ้างอิง
* American Phytopathological Society: chestnut breeding 

หมวดหมู่:ผลไม้
หมวดหมู่:เกาลัด
กฤตภาศ ศักดิษฐานนท์

**กฤตภาศ ศักดิษฐานนท์** หรือ **กฤต** เป็นนักแสดงชาวไทย

## ประวัติ

เกิดที่โรงพยาบาลพระนครศรีอยุธยา จังหวัดพระนครศรีอยุธยา ต่อมาได้ย้ายมาอาศัยอยู่ที่ อำเภอพระพุทธบาท จังหวัดสระบุรี เขาจบปริญญาตรีเมื่อปีพ.ศ. 2544(ปีการศึกษา2543) จากคณะมนุษยศาสตร์และสังคมศาสตร์ มหาวิทยาลัยขอนแก่น วิชาเอกบรรณารักษศาสตร์และสารนิเทศศาสตร์ วิชาโทปรัชญา แล้วทำงานทั้งภาครัฐและเอกชน จนกระทั่งปี พ.ศ. 2546 ได้ลาออกจากการเป็นบรรณารักษ์ห้องสมุดมหาวิทยาลัยมหิดล กาญจนบุรี เพื่อเป็นนักแสดงสังกัดบริษัทโพลีพลัสตั้งแต่ปี 2546 ถึงปี 2552 หลังจากนั้นเป็นนักแสดงอิสระ มีละครที่เล่นเป็นตัวหลักประมาณ 12 เรื่อง ต่อมาได้สำเร็จการศึกษาระดับปริญญาตรี รัฐศาสตรบัณฑิต วิชาเอกการปกครอง (เกียรตินิยมอันดับ 1) จากคณะรัฐศาสตร์ มหาวิทยาลัยรามคำแหง และปริญญาโท อักษรศาสตรมหาบัณฑิต สาขาปรัชญา คณะอักษรศาสตร์ จุฬาลงกรณ์มหาวิทยาลัย ปัจจุบันกำลังศึกษาต่อในระดับปริญญาโท สาขาวิชารัฐศาสตร์ วิชาเอกการเมืองการปกครอง มหาวิทยาลัยสุโขทัยธรรมาธิราช รวมทั้งเป็นนักแสดง นักเขียน พิธีกร ผู้ดำเนินรายการโทรทัศน์ วิทยากร อาจารย์พิเศษ ตามสถาบันการศึกษาต่างๆ เป็นคอลัมนิสต์ในนิตยสารมติชนสุดสัปดาห์ คอลัมน์ Agora เป็นผู้ก่อตั้งกลุ่ม ฅน หระ รี (Saraburi People) ทำกิจกรรมทางศิลปะ วัฒนธรรม ประวัติศาสตร์ และพัฒนาสังคม ในพื้นที่ จ.สระบุรี และดำรงตำแหน่งรองผู้อำนวยการหลักสูตรปรัชญา การเมือง และเศรษฐศาสตร์ (PPE) ศูนย์ลำปาง วิทยาลัยสหวิทยาการ มหาวิทยาลัยธรรมศาสตร์

## จุดยืนทางการเมือง
กฤตภาศ เป็นหนึ่งในผู้ลงชื่อคัดค้านการยุบพรรคอนาคตใหม่ 

## ผลงานการแสดง
### ละครโทรทัศน์

### ละคร (รับเชิญ)
* กลิ้งไว้ก่อนพ่อสอนไว้
* คู่กิ๊กพริกกะเกลือ ตอน รักแรกพบ...เพียงสบพักตร์ (รับบท กร)
* ศีล 5 คนกล้าท้าอธรรม ตอน มฤตยูน้ำเมา (รับบท กฤต), ตอน เนื้อคู่อาฆาต (รับบท เอก)
* ดั่งดวงหฤทัย
* ระบำดวงดาว
* หนุ่มบ้านไร่กับหวานใจไฮโซ
* รักออกฤทธิ์
* เซน...สื่อรักสื่อวิญญาณ ตอน คำสั่งเสีย (รับบท ตั้ม)

### มิวสิกวิดีโอ

### โฆษณา

*ตู้เย็นมิตซูบิชิ
*คาร์ลสเบิร์ก
*ออเรนจ์
*แฟ้มตราช้าง
*เนสกาแฟ
*เลย์
*หนังสือพิมพ์ คม ชัด ลึก
*โนเกีย
*นิเวีย
*เฮดแอนด์โชล์เดอร์ส
*แลคตาซอย
*คิวท์เพรส
*คอนโดมิเนียมดิเอเนอร์จี
*สถาบันการเงินเอ็มเอฟซี
*ระบบบ้านเย็นตราช้าง
*บัตรเครดิตซิตี้แบงก์
*ทีโอที
*โตโยต้าฟอร์จูนเนอร์
*ธนาคารยูโอบี
*โมเดิร์นฟอร์ม
*สายการบินไลอ้อนแอร์
*เครื่องดื่มบีอิ้ง
*ทรูวิชั่นส์
*ปลากระป๋องซีเล็คทูน่า
*รสดี
*ประกันสุขภาพซิกน่า
*แม็คโดนัลด์
*ปั๊มน้ำมันเอสโซ่ (Esso)
*ขนมเยลลี่ ปีโป้
*อาหารสุนัขซีซาร์ (Cesar Dog Food)
*รถยนต์มิตซูบิชิ เอ็กซ์แพนดอร์ (Mitsubishi Xpander)

### พิธีกรรายการโทรทัศน์

* วัยซ่าส์กล้าดี ช่อง5 (2553)
* Around Asean ช่องPPTV (2557) (ยังไม่ได้ออกอากาศ)
* ตะลุยชุมชน ช่อง10สถานีวิทยุโทรทัศน์รัฐสภา (2560-ปัจจุบัน)
* ก้าวเกินพอ ช่อง14เอ็มคอตแฟมิลี (2560)

### หนังสือ
* บลูมิงตันในวันฝนพรำ (2554)
* ปฏิบัติการบันดาลรัก (2556) (อีบุ๊ค)

### คอลัมน์
* นิตยสาร Refill
* Thai Jogging Magazine
* Bookmoby Review
* นิตยสารมติชนสุดสัปดาห์ คอลัมน์ Agora

## อ้างอิง

## แหล่งข้อมูลอื่น
* 

หมวดหมู่:นักแสดงชายชาวไทย
หมวดหมู่:บุคคลจากอำเภอพระนครศรีอยุธยา
หมวดหมู่:บุคคลจากคณะมนุษยศาสตร์และสังคมศาสตร์ มหาวิทยาลัยขอนแก่น
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:นักเขียนชาวไทย
www.facebook.com/bintokrit

https://www.youtube.com/user/bloomingtonbook
แองกลิคันคอมมิวเนียน

**แองกลิคันคอมมิวเนียน** () เป็นองค์การระหว่างประเทศของคริสตจักรระดับชาติและระดับภูมิภาคที่ถือนิกายแองกลิคัน มีการร่วมสมานฉันท์กับคริสตจักรแห่งอังกฤษในฐานะเป็นคริสตจักรแม่ในคอมมิวเนียน มีอาร์ชบิชอปแห่งแคนเทอร์เบอรีเป็นประธานไพรเมต 

การร่วมสมานฉันท์ในที่นี้หมายถึงมีข้อตกลงร่วมกันในการกำหนดหลักความเชื่อ และชาวแองกลิคันทุกคนสามารถมีส่วนร่วมในพิธีมหาสนิทศักดิ์สิทธิ์ในคริสตจักรใด ๆ ในคอมมิวเนียนได้

สมาชิกของแองกลิคันคอมมิวเนียนในปัจจุบันมีอยู่ประมาณ 85 ล้านคนทั่วโลก นับว่าเป็นนิกายในศาสนาคริสต์ที่ใหญ่ที่สุดเป็นอันดับสามรองจากคริสตจักรโรมันคาทอลิกและคริสตจักรอีสเทิร์นออร์ทอดอกซ์ และแม้จะอยู่ในแองกลิคันคอมมิวเนียนด้วยกันก็ไม่ใช่ทุกคริสตจักรในคอมมิวเนียนนี้ที่ใช้ชื่อแองกลิคัน เช่น คริสตจักรแห่งไอร์แลนด์ คริสตจักรสกอตติชอีปิสโคปัล คริสตจักรอีปิสโคปัล (สหรัฐ) เป็นต้น บางคริสตจักรก็เรียกตนเองว่าแองกลิคันเพราะถือว่าสืบสายมาจากคริสตจักรในอังกฤษ เช่น คริสตจักรแองกลิคันแห่งแคนาดา แต่ละคริสตจักรมีสิทธิ์กำหนดหลักความเชื่อ แนวพิธีกรรม และกระบวนการทางนิติบัญญัติเป็นของตนเอง แต่โดยมากจะถือตามคริสตจักรแห่งอังกฤษ ทุกคริสตจักรมีการจัดระเบียบองค์การแบบอิปิสโคปัล มีไพรเมตเป็นประมุข 

อาร์ชบิชอปแห่งแคนเทอร์เบอรีเป็นประมุขทางศาสนาของคริสตจักรแห่งอังกฤษ แต่ไม่มีอำนาจหน้าที่ในคริสตจักรอื่น ๆ คงเป็นที่ยอมรับเฉพาะในฐานะประมุขเชิงสัญลักษณ์ของแองกลิคันคอมมิวเนียนทั่วโลก ในบรรดาไพรเมตในนิกายแองกลิคันจึงถือว่าอาร์ชบิชอปแห่งแคนเทอร์เบอรีเป็น *[[บุคคลอันดับหนึ่งในบรรดาผู้ที่เท่าเทียมกัน]]* (Primus inter pares)

ชาวแองกลิคันถือว่าแองกลิคันคอมมิวเนียนเป็นคริสตจักรที่เป็นหนึ่งเดียว ศักดิ์สิทธิ์ สากล และสืบมาจากอัครทูต มีทั้งความเป็นคาทอลิกและโปรเตสแตนต์ ศาสนิกชนบางคนจึงถือว่าแองกลิคันเป็นนิกายคาทอลิกที่ไม่ยอมรับพระสันตะปาปา หรือเป็นนิกายโปรเตสแตนต์แบบหนึ่งแม้จะไม่มีนักเทววิทยาโดดเด่นอย่างคริสตจักรอื่น เช่น มาร์ติน ลูเทอร์ จอห์น น็อกซ์ ฌ็อง กาลแว็ง ฮุลดริช ซวิงลี หรือจอห์น เวสลีย์

สำนักงานแองกลิคันคอมมิวเนียนมีเลขาธิการคือศาสนาจารย์ โยสิอาห์ อิโดวู-เฟียรอนเป็นหัวหน้า

## อ้างอิง

*
หมวดหมู่:องค์การทางศาสนาคริสต์
หมวดหมู่:องค์การที่ก่อตั้งในคริสต์ทศวรรษ 1860